title: 2004/912/EK: A Tanács határozata (2004. október 25.) az Európai Közösség és a Svájci Államszövetség közötti, a megtakarításokból származó kamatjövedelem adóztatásáról szóló, 2003. június 3-i 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás alkalmazásának időpontjáról szóló megállapodás levélváltás formájában történő megkötéséről

text:
               29.12.2004

               HU

               Az Európai Unió Hivatalos Lapja

               L 385/50

         A TANÁCS HATÁROZATA
   (2004. október 25.)
   az Európai Közösség és a Svájci Államszövetség közötti, a megtakarításokból származó kamatjövedelem adóztatásáról szóló, 2003. június 3-i 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás alkalmazásának időpontjáról szóló megállapodás levélváltás formájában történő megkötéséről
   (2004/912/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 94. cikkére, összefüggésben annak 300. cikke (2) bekezdésével,
   tekintettel a Bizottság javaslatára,
   mivel:

               (1)

               Az Európai Közösség és a Svájci Államszövetség közötti, a megtakarításokból származó kamatjövedelem adóztatásáról szóló 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás 17. cikkének (2) bekezdése előírja, hogy az abban megállapított feltételekre is figyelemmel, Svájc és adott esetben a Közösség ezt a megállapodást 2005. január 1-jétől ténylegesen végrehajtja és alkalmazza.

               (2)

               A 18. cikk (1) bekezdése értelmében a megállapodás alkalmazásának feltétele, hogy a tagállamok függő és társult területei, valamint az Amerikai Egyesült Államok, Andorra, Liechtenstein, Monaco és San Marino valamennyien olyan rendelkezéseket fogadjanak el és hajtsanak végre, amelyek összhangban vannak vagy egyenértékűek az irányelvben vagy az e megállapodásban foglalt szabályokkal. A 18. cikk (2) bekezdése értelmében a Szerződő Felek legalább hat hónappal a 17. cikk (2) bekezdésében említett időpontot megelőzően (2005. január 1.) megállapítják, hogy a feltétel teljesült-e, és a 17. cikk (2) bekezdése alkalmazásában új időpontot fogadnak el. Nem hoztak ilyen határozatot.

               (3)

               Nem minden érintett harmadik ország van abban a helyzetben, hogy 2005. január 1-jéig végre tudja hajtani a 18. cikk (1) bekezdésében említett rendelkezéseket. Ezen felül csak Svájc tudja végrehajtani és alkalmazni ezt a megállapodást 2005. július 1-jétől azzal a feltétellel, hogy addig az időpontig teljesülnek a svájci alkotmányos követelmények. Úgy tűnik, hogy a megállapodás 18. cikkének (1) bekezdésében említett minden harmadik ország és függő vagy társult terület is teljesíti az ebben a bekezdésben megállapított feltételeket 2005. július 1-jéig.

               (4)

               A megállapodás 18. cikkének (2) bekezdésével összhangban, 2005. július 1-jét kell elfogadni új időpontként, a megállapodás 17. cikke (2) bekezdésének alkalmazásában.

               (5)

               Jóvá kell hagyni a megtakarításokból származó kamatjövedelem adóztatására vonatkozó megállapodás alkalmazásának új időpontjáról levélváltás formájában létrejött megállapodást,

         ELFOGADTA EZT A HATÁROZATOT:
   1. cikk
   Az Európai Közösség és a Svájci Államszövetség közötti, az Európai Közösség és a Svájci Államszövetség közötti, a megtakarításokból származó kamatjövedelem adóztatásáról szóló, 2003. június 3-i 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás alkalmazásának időpontjáról szóló levélváltás formájában létrejött megállapodást az Európai Közösség nevében a Tanács jóváhagyja.
   A levélváltás formájában létrejött megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személy(eke)t.

      Kelt Luxembourgban, 2004. október 25-én.

            a Tanács részéről

            az elnökasszony

         R. VERDONK

   MEGÁLLAPODÁS LEVÉLVÁLTÁS FORMÁJÁBAN
   az Európai Közösség és a Svájci Államszövetség között az Európai Közösség és a Svájci Államszövetség közötti, a megtakarításokból származó kamatjövedelem adóztatásáról szóló, 2003. június 3-i 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás alkalmazásának időpontjáról
   Uram!
   Megtiszteltetés számomra, hogy hivatkozhatok az Európai Közösség és a Svájci Államszövetség közötti, a megtakarításokból származó kamatjövedelem adóztatásáról szóló, 2003. június 3-i 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás alkalmazásának időpontjáról. A megállapodást – amelyet a Szerződő Felek belső eljárásaikkal összhangban erősítenek meg vagy hagynak jóvá – a megállapodás 18. cikke (2) bekezdésében meghatározott eljárásnak megfelelően megállapított időponttól kell alkalmazni.
   A 18. cikk (2) bekezdése értelmében a Szerződő Felek a megállapodás 17. cikkének (2) bekezdésében említett időpontot (2005. január 1.) megelőzően legalább hat hónappal közös megegyezéssel döntenek arról, hogy a megállapodás 18. cikke (1) bekezdésében meghatározott feltételek teljesülnek-e, valamint – amennyiben úgy döntenek, hogy a feltételek nem teljesülnek – a megállapodás alkalmazására közös megegyezéssel új időpontot fogadnak el.
   A 18. cikk (1) bekezdése szerint a megállapodás alkalmazásának feltétele, hogy a tagállamoknak a (gazdasági és pénzügyi) Tanács által az Európai Tanács 2000. június 19–20-i santa maria da feira-i ülésére készített jelentésben említett függő vagy társult területei, továbbá az Amerikai Egyesült Államok, Andorra, Liechtenstein, Monaco és San Marino elfogadnak-e és végrehajtanak-e az irányelvben vagy a megállapodásban megállapított szabályoknak megfelelő vagy azokkal egyenértékű rendelkezéseket – a megállapodás 15. cikke kivételével –, és rendelkeznek-e ezeknek ugyanabban az időpontban történő végrehajtásáról.
   Az Európai Közösség és a Svájci Államszövetség közötti tárgyalások alapján úgy vélem, hogy a Svájci Államszövetség a megállapodás 17. cikke (2) bekezdésének megfelelően a megállapodást csak 2005. július 1-jétől azzal a feltétellel tudja alkalmazni, hogy a svájci alkotmányos követelmények erre az időpontra teljesülnek.
   Kérem, Uram, erősítse meg, hogy a 2005. július 1-jei időpont – a megállapodás alkalmazásának új időpontjaként – a megállapodás 18. cikke (2) bekezdése rendelkezéseinek megfelelően az Ön számára elfogadható, valamint hogy a svájci kormány minden tőle telhetőt megtesz ezen időpont tiszteletben tartásának biztosítására. Kérem, Uram, erősítse meg azt is, hogy a Svájci Államszövetség a 2004. június 21-i tárgyalásokon nyújtott tájékoztatás alapján és a következő bekezdés sérelme nélkül elfogadja, hogy a 18. cikk (1) bekezdésében foglalt feltételek teljesülnek.
   Elfogadom, hogy Svájc csak akkor köteles alkalmazni a megállapodás rendelkezéseit 2005. július 1-jétől, ha az EU minden tagállama, valamint a megállapodás 18. cikkének (1) bekezdésében említett minden ország és terület ugyanezen időponttól alkalmazza az abban említett, a megtakarításokból származó kamatjövedelem adóztatására vonatkozó rendelkezéseket. Ugyanez a feltétel alkalmazandó az EU tagállamaira is.
   Kérem, Uram, fogadja megkülönböztetett nagyrabecsülésem kifejezését.
   Hecho en Luxemburgo, el
   V Lucemburku dne
   Udfærdiget i Luxembourg, den
   Geschehen zu Luxemburg am
   Luxembourg,
   Έγινε στις Λουξεμβούργο, στις
   Done at Luxembourg,
   Fait à Luxembourg, le
   Fatto a Lussembourgo, addì
   Luksemburgā,
   Priimta Liuksemburge,
   Kelt Luxembourgban,
   Magħmul fil-Lussemburgu,
   Gedaan te Luxemburg,
   Sporzÿdzono w Luksemburgu, dnia
   Feito em Luxemburgo,
   V Luxemburgu
   V Luxembourgu,
   Tehty Luxemburgissa
   Utfärdat i Luxemburg den

      Por la Comunidad Europea
      Za Evropské společenství
      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā
      Europos bendrijos vardu
      az Európai Közösség részéről
      Għall-Komunità Ewropea
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Za Európske spoločenstvo
      za Evropsko skupnost
      Euroopan yhteisön puolesta
      På Europeiska gemenskapens vägnar

   Uram!
   Megtiszteltetés számomra, hogy igazolhatom mai levelének kézhezvételét, amely a következőképpen szól:

      „Uram!
      Megtiszteltetés számomra, hogy hivatkozhatok az Európai Közösség és a Svájci Államszövetség közötti, a megtakarításokból származó kamatjövedelem adóztatásáról szóló, 2003. június 3-i 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás alkalmazásának időpontjáról. A megállapodást – amelyet a Szerződő Felek belső eljárásaikkal összhangban erősítenek meg vagy hagynak jóvá – a megállapodás 18. cikke (2) bekezdésében meghatározott eljárásnak megfelelően megállapított időponttól kell alkalmazni.
      A 18. cikk (2) bekezdése értelmében a Szerződő Felek a megállapodás 17. cikkének (2) bekezdésében említett időpontot (2005. január 1.) megelőzően legalább hat hónappal közös megegyezéssel döntenek arról, hogy a megállapodás 18. cikke (1) bekezdésében meghatározott feltételek teljesülnek-e, valamint – amennyiben úgy döntenek, hogy a feltételek nem teljesülnek – a megállapodás alkalmazására közös megegyezéssel új időpontot fogadnak el.
      A 18. cikk (1) bekezdése szerint a megállapodás alkalmazásának feltétele, hogy a tagállamoknak a (gazdasági és pénzügyi) Tanács által az Európai Tanács 2000. június 19–20-i santa maria da feira-i ülésére készített jelentésben említett függő vagy társult területei, továbbá az Amerikai Egyesült Államok, Andorra, Liechtenstein, Monaco és San Marino elfogadnak-e és végrehajtanak-e az irányelvben vagy a megállapodásban megállapított szabályoknak megfelelő vagy azokkal egyenértékű rendelkezéseket – a megállapodás 15. cikke kivételével –, és rendelkeznek-e ezeknek ugyanabban az időpontban történő végrehajtásáról.
      Az Európai Közösség és a Svájci Államszövetség közötti tárgyalások alapján úgy vélem, hogy a Svájci Államszövetség a megállapodás 17. cikke (2) bekezdésének megfelelően a megállapodást csak 2005. július 1-jétől azzal a feltétellel tudja alkalmazni, hogy a svájci alkotmányos követelmények erre az időpontra teljesülnek.
      Kérem, Uram, erősítse meg, hogy a 2005. július 1-jei időpont – a megállapodás alkalmazásának új időpontjaként – a megállapodás 18. cikke (2) bekezdése rendelkezéseinek megfelelően az Ön számára elfogadható, valamint hogy a svájci kormány minden tőle telhetőt megtesz ezen időpont tiszteletben tartásának biztosítására. Kérem, Uram, erősítse meg azt is, hogy a Svájci Államszövetség a 2004. június 21-i tárgyalásokon nyújtott tájékoztatás alapján és a következő bekezdés sérelme nélkül elfogadja, hogy a 18.cikk (1) bekezdésében foglalt feltételek teljesülnek.
      Elfogadom, hogy Svájc csak akkor köteles alkalmazni a megállapodás rendelkezéseit 2005. július 1-jétől, ha az EU minden tagállama, valamint a megállapodás 18. cikkének (1) bekezdésében említett minden ország és terület ugyanezen időponttól alkalmazza az abban említett, a megtakarításokból származó kamatjövedelem adóztatására vonatkozó rendelkezéseket. Ugyanez a feltétel alkalmazandó az EU tagállamaira is.
      Kérem, Uram, fogadja megkülönböztetett nagyrabecsülésem kifejezését.”

   Az Európai Közösség és a Svájci Államszövetség között folytatott tárgyalások alapján megerősíthetem, hogy a Svájci Államszövetség egyetért a fent említett megállapodásnak egy új időponttól – 2005. július 1-jétől – kezdődő alkalmazásával azzal a feltétellel, hogy a svájci alkotmányossági követelmények erre az időpontra teljesülnek. Megerősíthetem, hogy a svájci kormány minden tőle telhetőt megtesz ezen időpont tiszteletben tartásának biztosítására.
   Megerősíthetem, hogy figyelemmel a 2004. június 21-i tárgyalásokon nyújtott tájékoztatás szolgálataim által elvégzett ellenőrzésére – amelyet a megállapodásnak a megfelelő megállapodások végleges változata alapján történő aláírását megelőzően meg fogok erősíteni – a Svájci Államszövetség elfogadja, hogy a 18. cikk (1) bekezdésének feltételei teljesülnek a következő bekezdésben említettek sérelme nélkül.
   Egyetértek azzal, hogy Svájc csak akkor köteles alkalmazni a megállapodás rendelkezéseit 2005. július 1-jétől, ha az EU minden tagállama, valamint a megállapodás 18. cikkének (1) bekezdésében említett minden ország és terület ugyanezen időponttól alkalmazza az abban említett, a megtakarításokból származó kamatjövedelem adóztatására vonatkozó rendelkezéseket. Elfogadom, hogy ugyanez a feltétel alkalmazandó az EU tagállamaira is.
   Kérem, Uram, fogadja megkülönböztetett nagyrabecsülésem kifejezését.
   Geschehen zu Luxemburg am
   Fait à Luxembourg, le
   Fatto a Lussembourgo, addì
   Hecho en Luxemburgo, el
   V Lucemburku dne
   Udfærdiget i Luxembourg, den
   Luxembourg,
   Έγινε στις Λουξεμβούργο, στις
   Done at Luxembourg,
   Luksemburgā,
   Priimta Liuksemburge,
   Kelt Luxembourgban,
   Magħmul fil-Lussemburgu,
   Gedaan te Luxemburg,
   Sporzÿdzono w Luksemburgu, dnia
   Feito em Luxemburgo,
   V Luxemburgu
   V Luxembourgu,
   Tehty Luxemburgissa
   Utfärdat i Luxemburg den

      Für die Schweizerische Eidgenossenschaft
      Pour la Confédération suisse
      Per la Confederazione svizzera


title: S3. határozat ( 2009. június 12. ) a 883/2004/EK európai parlamenti és tanácsi rendelet 19. cikke (1) bekezdésének és 27. cikke (1) bekezdésének, valamint a 987/2009/EK európai parlamenti és tanácsi rendelet 25. cikke A) pontja (3) bekezdésének hatálya alá tartozó ellátások meghatározásáról EGT-vonatkozású és az EK–Svájc-megállapodást érintő szöveg

text:
               24.4.2010

               HU

               Az Európai Unió Hivatalos Lapja

               C 106/40

         S3. HATÁROZAT
   (2009. június 12.)
   a 883/2004/EK európai parlamenti és tanácsi rendelet 19. cikke (1) bekezdésének és 27. cikke (1) bekezdésének, valamint a 987/2009/EK európai parlamenti és tanácsi rendelet 25. cikke A) pontja (3) bekezdésének hatálya alá tartozó ellátások meghatározásáról
   (EGT-vonatkozású és az EK–Svájc-megállapodást érintő szöveg)
   2010/C 106/10
   A SZOCIÁLIS BIZTONSÁGI RENDSZEREK KOORDINÁCIÓJÁVAL FOGLALKOZÓ IGAZGATÁSI BIZOTTSÁG,
   tekintettel a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (1) 72. cikkének a) pontjára, amelynek értelmében az igazgatási bizottság foglalkozik valamennyi igazgatási jellegű, illetve a 883/2004/EK rendelet és a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet (2) rendelkezéseiből eredő értelmezési kérdéssel,
   tekintettel a 883/2004/EK rendeletnek az illetékes tagállamtól eltérő tagállamban való ideiglenes tartózkodás alatti természetbeni ellátásokról szóló 19. és 27. cikkére,
   tekintettel a 987/2009/EK rendelet 25. cikke A) pontjának (3) bekezdésére,
   mivel:

               (1)

               A 883/2004/EK rendelet 19. cikkének (1) bekezdése és 27. cikkének (1) bekezdése szerint az illetékes tagállamtól eltérő tagállamban ideiglenesen tartózkodó biztosított személy a tartózkodása alatt, orvosi okokból szükségessé váló természetbeni ellátásokra jogosult, figyelembe véve az ellátások jellegét és a tartózkodás várható időtartamát.

               (2)

               A 987/2009/EK rendelet 25. cikke A) pontjának (3) bekezdése szerint a 883/2004/EK rendelet 19. cikkének (1) bekezdésében említett ellátások azokat az orvosi okokból szükségessé váló természetbeni ellátásokat jelentik, amelyeket a tartózkodási hely szerinti tagállamban, ennek jogszabályai alapján nyújtanak annak érdekében, hogy a biztosított a szükséges gyógykezelés céljából ne kényszerüljön tervezett tartózkodásának vége előtt visszatérni az illetékes tagállamba.

               (3)

               A 987/2009/EK rendelet 25. cikke A) pontjának (3) bekezdését úgy kell értelmezni, hogy a krónikus, illetve a meglévő betegségekkel összefüggésben nyújtott valamennyi természetbeni ellátás e rendelkezés hatálya alá tartozik. A Bíróság úgy határozott (3), hogy a „szükséges gyógykezelés” fogalma nem értelmezhető olyan módon, hogy az említett jogosultság csak abban az esetben áll fenn, ha az igénybe vett ellátásra váratlan betegség miatt van szükség. Különösen az a körülmény, hogy az ellátás, amely azért vált szükségessé, mert a biztosított egészségi állapota egy másik tagállamban való ideiglenes tartózkodása alatt megváltozott, esetleg egy már meglévő és a biztosított számára ismert betegséggel, például krónikus megbetegedéssel függ össze, önmagában nem lehet akadálya annak, hogy az érintett személy hivatkozhasson [ezekre a] rendelkezésekre.

               (4)

               A 987/2009/EK rendelet 25. cikke A) pontjának (3) bekezdését úgy kell értelmezni, hogy a terhességgel és a szüléssel összefüggésben nyújtott valamennyi természetbeni ellátás e rendelkezés hatálya alá tartozik. Ez a rendelkezés azonban nem vonatkozik arra az esetre, amikor az ideiglenes külföldi tartózkodásra szülés céljából kerül sor.

               (5)

               A 883/2004/EK rendelet 19. cikkének (2) bekezdése értelmében az igazgatási bizottság utasítást kap arra, hogy meghatározza azon természetbeni ellátások jegyzékét, amelyeknek egy másik tagállamban való tartózkodás során történő biztosítása érdekében, gyakorlati okokból, az érintett személy és az ellátást nyújtó intézmény előzetes megállapodása szükséges.

               (6)

               A 883/2004/EK rendelet 19. cikkének (2) bekezdésében előírt előzetes megállapodás célja a biztosított személy számára egy másik tagállamban való tartózkodás során szükséges gyógykezelés folyamatosságának garantálása.

               (7)

               E célkitűzés fényében a beteg és a másik tagállamban ellátást nyújtó létesítmény közötti előzetes megállapodást szükségessé tevő természetbeni ellátások meghatározásának elengedhetetlen kritériuma az orvosi kezelés létfontosságú jellege, valamint az a tény, hogy ez a kezelés csak szakorvosi létesítményekben és/vagy szakszemélyzet részéről és/vagy speciális berendezések révén férhető hozzá. Az e kritériumokon alapuló nem kimerítő jegyzéket e határozat melléklete tartalmazza.
               A 883/2004/EK rendelet 71. cikkének (2) bekezdésében megállapított feltételekkel összhangban eljárva,

         A KÖVETKEZŐKÉPPEN HATÁROZOTT:

               1.

               A 883/2004/EK rendelet 19. cikkének (1) bekezdése és 27. cikkének (1) bekezdése, valamint a 987/2009/EK rendelet 25. cikke A) pontjának (3) bekezdése alapján nyújtandó természetbeni ellátások a krónikus vagy a meglévő betegségekkel, valamint a terhességgel és a szüléssel összefüggésben nyújtott ellátásokat foglalják magukban.

               2.

               A természetbeni ellátások, azon belül a krónikus vagy a meglévő betegségekkel vagy a szüléssel összefüggésben nyújtott természetbeni ellátások nem tartoznak e rendelkezések hatálya alá, ha a másik tagállamban való tartózkodás célja e kezelések igénybevétele.

               3.

               Bármely olyan létfontosságú orvosi kezelésnek, amely csak szakorvosi egységben és/vagy szakszemélyzet számára és/vagy speciális berendezések révén férhető hozzá, általában a biztosított személy és a kezelést nyújtó egység közötti előzetes megállapodás tárgyát kell képeznie, annak biztosítása érdekében, hogy a kezelés a biztosított személy illetékes tagállamtól vagy lakóhely szerinti tagállamtól eltérő tagállambeli tartózkodása során hozzáférhető legyen.
               Az e kritériumoknak megfelelő kezelések nem kimerítő jegyzékét a határozat melléklete tartalmazza.

               4.

               Ezt a határozatot ki kell hirdetni az Európai Unió Hivatalos Lapjában. Ezt a határozatot a 987/2009/EK rendelet hatálybalépésének napjától kell alkalmazni.

            az igazgatási bizottság elnöke

         Gabriela PIKOROVÁ

      (1)  HL L 166., 2004.4.30., 1. o.

      (2)  HL L 284., 2009.10.30., 1. o.

      (3)  A C-326/00. sz. Ioannidis-ügyben 2003. február 25-én hozott ítélet.

      MELLÉKLET

                  —

                  vesedialízis

                  —

                  oxigénterápia

                  —

                  speciális asztmakezelés

                  —

                  szívultrahang-vizsgálat krónikus autoimmun betegségek esetén

                  —

                  kemoterápia


title: A Bizottság határozata ( 2014. június 10. ) a ritka betegségek gyógyszereivel foglalkozó bizottság tagjainak kinevezéséről  EGT-vonatkozású szöveg

text:
               11.6.2014

               HU

               Az Európai Unió Hivatalos Lapja

               C 176/4

         A BIZOTTSÁG HATÁROZATA
   (2014. június 10.)
   a ritka betegségek gyógyszereivel foglalkozó bizottság tagjainak kinevezéséről
   (EGT-vonatkozású szöveg)
   2014/C 176/04
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a ritka betegségek gyógyszereiről szóló, 1999. december 16-i 141/2000/EK európai parlamenti és tanácsi rendeletre (1) és különösen annak 4. cikke (3) bekezdésére,
   tekintettel az Európai Gyógyszerügynökség 2014. március 14-i ajánlására,
   mivel:

               (1)

               A ritka betegségek gyógyszereivel foglalkozó bizottság egyik, a Bizottság által az Európai Gyógyszerügynökség ajánlása alapján kinevezett tagját 2012. szeptember 4-én megválasztották a bizottság elnökének. Egy másik, a Bizottság által az Európai Gyógyszerügynökség ajánlása alapján kinevezett tag 2013. május 16-án lemondott. Ennélfogva két tagot kell kinevezni a bizottságba.

               (2)

               Az Európai Gyógyszerügynökség két személyt ajánlott kinevezésre.

               (3)

               A bizottság tagjait 2014. június 1-jétől kezdődően három évre kell kinevezni,

         A KÖVETKEZŐKÉPPEN HATÁROZOTT:
   1. cikk
   A Bizottság az Európai Gyógyszerügynökség ajánlása alapján a következő személyeket hároméves, 2014. június 1-jén kezdődő időszakra a bizottság tagjaivá nevezi ki:
   Dr Ingeborg BARIŠIĆ,
   Dr Giuseppe CAPOVILLA.

      Kelt Brüsszelben, 2014. június 10-én.

            a Bizottság részéről,

            az elnök nevében,

         Tonio BORG

            a Bizottság tagja

      (1)  HL L 18., 2000.1.22., 1. o.


title: A Tanács határozata (2002. november 11.) egyrészről az Európai Közösség és másrészről a Norvég Királyság között az Európai Gazdasági Közösség és a Norvég Királyság közötti kétoldalú szabadkereskedelmi megállapodás 2. jegyzőkönyvéről szóló, levélváltás formájában létrejött megállapodás megkötéséről

text:
168                  HU                                Az Európai Unió Hivatalos Lapja                                             11/44. kötet
32002D0981
2002.12.17.                                   AZ EURÓPAI KÖZÖSSÉGEK HIVATALOS LAPJA                                                    L 341/63
                                                        A TANÁCS HATÁROZATA
                                                           (2002. november 11.)
             egyrészről az Európai Közösség és másrészről a Norvég Királyság között az Európai Gazdasági Közösség
             és a Norvég Királyság közötti kétoldalú szabadkereskedelmi megállapodás 2. jegyzőkönyvéről szóló,
                                        levélváltás formájában létrejött megállapodás megkötéséről
                                                               (2002/981/EK)
AZ EURÓPAI UNIÓ TANÁCSA,                                                 jegyzőkönyvéről szóló, levélváltás formájában létrejött
                                                                         megállapodást a Közösség nevében a Tanács jóváhagyja.
tekintettel az Európai Közösséget létrehozó szerződésre, és külö-
nösen annak 113. cikkére, összefüggésben 300. cikke (2) bekez-
désének első mondatával,                                                 A megállapodás szövegét csatolták e határozathoz.
tekintettel a Bizottság javaslatára,
                                                                                2. cikk
mivel:
(1)    Egyrészről az Európai Közösség és másrészről a Norvég             Az e határozat alkalmazásához szükséges szabályokat a Bizottság
       Királyság között levélváltás formájában létrejött, az Euró-       fogadja el, a 3448/93/EK rendelet 16. cikkében (3) említett
       pai Gazdasági Közösség és a Norvég Királyság közötti két-         feldolgozott mezőgazdasági termékek kereskedelmével
       oldalú szabadkereskedelmi megállapodás (1) 2. jegyző-             kapcsolatos horizontális kérdésekkel foglalkozó bizottság
       könyve által tárgyalt, feldolgozott mezőgazdasági                 támogatásával. Az 1999/468/EK határozat 4. cikkét kell
       termékekről szóló megállapodást a kölcsönösség alapján            alkalmazni. Az említett határozat 4. cikkének (3) bekezdésében
       megtárgyalták a kereskedelmi szabályozás javítása és bizo-        megállapított időszak egy hónap.
       nyos kapcsolódó problémák megoldása érdekében,
(2)    Az e határozat végrehajtásához szükséges rendelkezéseket
                                                                                3. cikk
       a Bizottságra ruházott végrehajtási hatáskörök gyakorlá-
       sára vonatkozó eljárások megállapításáról szóló,
       1999. június 28-i 1999/468/EK tanácsi határozattal (2)            A Tanács elnöke felhatalmazást kap, hogy kijelölje a
       összhangban kell elfogadni.                                       megállapodásnak a Közösséget jogilag kötelező aláírására jogosult
                                                                         személyt.
(3)    A megállapodást jóvá kell hagyni,
A KÖVETKEZŐKÉPPEN HATÁROZOTT:                                            Kelt Brüsszelben, 2002. január 21-én.
                                1. cikk                                                                      a Tanács részéről
Az egyrészről az Európai Közösség és másrészről a Norvég                                                           az elnök
Királyság között az Európai Gazdasági Közösség és a Norvég
Királyság közötti kétoldalú szabadkereskedelmi megállapodás 2.                                                 B. MIKKELSEN
(1) HL L 171., 1973.6.27., 1. o.                                         (3) HL L 318., 1993.12.20., 18. o. A legutóbb a 2580/2000/EK rende-
(2) HL L 184., 1999.7.17., 23. o.                                            lettel (HL L 298., 2000.11.25., 5. o.) módosított rendeletet.


title: 2012/800/EU: Az Európai Parlament határozata ( 2012. október 23. ) az Európai Élelmiszerbiztonsági Hatóság 2010-es pénzügyi évre szóló költségvetésének végrehajtására vonatkozó mentesítésről

text:
               20.12.2012

               HU

               Az Európai Unió Hivatalos Lapja

               L 350/76

         AZ EURÓPAI PARLAMENT HATÁROZATA
   (2012. október 23.)
   az Európai Élelmiszerbiztonsági Hatóság 2010-es pénzügyi évre szóló költségvetésének végrehajtására vonatkozó mentesítésről
   (2012/800/EU)
   AZ EURÓPAI PARLAMENT,

               —

               tekintettel az Európai Élelmiszerbiztonsági Hatóság 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Élelmiszerbiztonsági Hatóság 2010-es pénzügyi évre vonatkozó végleges éves beszámolójáról szóló jelentésére, a hatóság válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Élelmiszerbiztonsági Hatóság 2010-es pénzügyi évre szóló költségvetésének végrehajtására vonatkozó mentesítés elhalasztásáról szóló, 2012. május 10-i határozatára (2), a határozatot kísérő állásfoglalására, valamint a hatóság ügyvezető igazgatójának válaszaira,

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Élelmiszerbiztonsági Hatóság létrehozásáról szóló 178/2002/EK európai parlamenti és tanácsi rendeletre (4) és különösen annak 44. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel az Európai Parlament, a Tanács és a Bizottság által 2012 júniusában – a 2009 márciusában létrehozott, a decentralizált ügynökségekkel foglalkozó intézményközi munkacsoport munkájának eredményeképpen – elfogadott, a decentralizált ügynökségekről szóló együttes nyilatkozatra és az ahhoz mellékelt közös megközelítésre és különösen a közös megközelítés irányításra, működésre, programozásra, elszámoltathatóságra és átláthatóságra vonatkozó szakaszaira,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság második jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7–0299/2012),

               1.

               mentesítést ad az Európai Élelmiszerbiztonsági Hatóság ügyvezető igazgatója számára a hatóság 2010-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Élelmiszerbiztonsági Hatóság ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 106. o.

      (2)  HL L 286., 2012.10.17., 367. o.

      (3)  HL L 248., 2002.9.16., 1. o.

      (4)  HL L 31., 2002.2.1., 1. o.

      (5)  HL L 357., 2002.12.31., 72. o.
    ---documentbreak---

               20.12.2012

               HU

               Az Európai Unió Hivatalos Lapja

               L 350/77

         AZ EURÓPAI PARLAMENT ÁLLÁSFOGLALÁSA
   (2012. október 23.)
   az Európai Élelmiszerbiztonsági Hatóság 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Élelmiszerbiztonsági Hatóság 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Élelmiszerbiztonsági Hatóság 2010-es pénzügyi évre vonatkozó végleges éves beszámolójáról szóló jelentésére, a hatóság válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Élelmiszerbiztonsági Hatóság 2010-es pénzügyi évre szóló költségvetésének végrehajtására vonatkozó mentesítés elhalasztásáról szóló, 2012. május 10-i határozatára (2), a határozatot kísérő állásfoglalására, valamint a hatóság ügyvezető igazgatójának válaszaira,

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Élelmiszerbiztonsági Hatóság létrehozásáról szóló 178/2002/EK európai parlamenti és tanácsi rendeletre (4) és különösen annak 44. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel az Európai Parlament, a Tanács és a Bizottság által 2012 júniusában – a 2009 márciusában létrehozott, a decentralizált ügynökségekkel foglalkozó intézményközi munkacsoport munkájának eredményeképpen – elfogadott, a decentralizált ügynökségekről szóló együttes nyilatkozatra és az ahhoz mellékelt közös megközelítésre és különösen a közös megközelítés irányításra, működésre, programozásra, elszámoltathatóságra és átláthatóságra vonatkozó szakaszaira,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság második jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7–0299/2012),

               A.

               mivel az Európai Parlament 2012. május 10-én elhalasztotta az Európai Élelmiszerbiztonsági Hatóság (a továbbiakban: a hatóság) 2010-es pénzügyi évre vonatkozó mentesítéséről és elszámolásának lezárásáról szóló határozatát,

               B.

               mivel a hatóság 2012. június 29-i és 2012. augusztus 20-i leveleiben részletes válaszokat adott a mentesítő hatóságnak,

               C.

               mivel a mentesítés az Európai Parlament által alkalmazott megfelelő eszköz, amely tényszerű és érdemi érvek alapján történő döntést tesz szükségessé; ebben az összefüggésben emlékeztet a jelenleg hatályos szabályokra, azaz az Európai Közösségek tisztviselőinek személyzeti szabályzatára, az Európai Közösségek egyéb alkalmazottainak alkalmazási feltételeire, az Európai Közösségek általános költségvetésére alkalmazandó költségvetési rendeletre, a hatóságot létrehozó rendeletre, valamint a hatóság által kialakított konkrét szakpolitikákra és eljárásokra,

      Költségvetési és pénzgazdálkodás

               1.

               tudomásul veszi a hatóság azon nyilatkozatát, hogy immár megfelelő intézkedéseket hoztak a pénzgazdálkodás javítása érdekében, és hogy a végrehajtási arány a kötelezettségvállalási előirányzatok tekintetében 2011-ben megközelítette a 100 %-ot;

               2.

               üdvözli az arra vonatkozó tájékoztatást, hogy jelentősen csökkentették az igazgatótanácsi ülések költségeit, amelyek 2010-ben tagonként 6 175 EUR-t tettek ki; különösen üdvözli a kiadásoknak az igény szerinti audioközvetítésre történő áttérés, az angol nyelv igazgatótanácsi üléseken való kizárólagos használata, valamint az összes ülésnek a hatóság parmai üléstermeiben való megtartása révén elért, 2010-hez képest 66 %-os csökkentését;

      A szerződések kezelésének folyamata

               3.

               nyugtázza, hogy a hatóság kidolgozott egy támogatásokra és beszerzésekre vonatkozó eszközt, javítandó a pályázati eljárás nyomon követését, a szerződések kezelését és a kifizetések előrejelzésére való képességet; tudomásul veszi, hogy 2012. június 28-án elindították az új közbeszerzési és támogatási adatbázist;

      Összeférhetetlenség és átláthatóság

               4.

               megjegyzi, hogy a hatóság fő feladata a független és átlátható tudományos tanácsadás az élelmiszer- és takarmánybiztonsághoz közvetlenül vagy közvetetten kapcsolódó ügyekben;

               5.

               felhívja a figyelmet arra, hogy megfelelő intézkedéseket kell hozni a hatóság hitelességének megőrzése érdekében;

               6.

               üdvözli, hogy 2012 októberére kötelező ülést ütemeztek elő az etikáról és az integritásról az igazgatótanács összes tagja számára, és felhívja az igazgatótanácsot, hogy hatékonyan juttassa érvényre magatartási kódexét, és fogadjon el rendelkezéseket, amelyek megakadályozzák, illetve szankcionálják a jövőben a „forgóajtó-effektus” típusú ügyeket, hogy elkerülhetőek legyenek a 2010-ben a korábbi igazgatótanácsi elnököt érintő esethez hasonló helyzetek;

               7.

               korábban már felhívta a figyelmet az összeférhetetlenséggel, az érdekeltségi nyilatkozatokkal és az átláthatósággal kapcsolatos egyes hiányosságokra; hangsúlyozza, hogy 2010-ben a hatóság igazgatótanácsának korábbi elnöke elmulasztotta bejelenteni, hogy tagja az International LIFE Sciences Institute (Nemzetközi Élettudományi Intézet – ILSI) igazgatóságának, jóllehet az ILSI-t élelmiszer-ipari, vegyipari és gyógyszeripari vállalatok finanszírozzák; megállapítja, hogy a hatóság igazgatótanácsi tagjait nem az ügyvezető igazgató nevezi ki, így nem is bocsáthatja el őket;

               8.

               üdvözli, hogy a hatóság javasolni szándékozik az igazgatótanácsnak, hogy elnökét nyílt szavazással válassza; úgy véli, hogy egy átlátható eljárás megerősíti az igazgatótanács elszámoltathatóságát;

               9.

               figyelmesen tudomásul veszi mindazon új politikákat, szabályokat, végrehajtási intézkedéseket és fellépéseket, amelyeket 2007 óta hoztak meg a tudományos szakértők és személyzet összeférhetetlenségének megakadályozása érdekében; ezzel összefüggésben üdvözli a hatóság igazgatótanácsának magatartási kódexét és az érdekeltségi nyilatkozatai felülvizsgálatával kapcsolatos aktív megközelítését, valamint az összeférhetetlenségek ellenőrzésére vonatkozó, 2012 júliusa óta hatályos új szabályokat, amelyeket proaktívan alkalmaztak a tudományos testületek megújításánál; elkötelezett e fellépések hatásainak nyomon követése iránt; a továbbiakban is rendszeres eszmecserére hívja az ügyvezető igazgatót és szorgalmazza az információcserét a képviselői közül kijelölt kapcsolattartó személyen keresztül, valamint a hatóságnál kétévente tett látogatások révén is; emlékeztet rá, hogy a legutóbbi látogatásra 2012 májusában került sor;

               10.

               tudomásul veszi, hogy a hatóság „függetlenséggel és tudományos döntéshozatali folyamatokkal” kapcsolatos új politikája és annak végrehajtási szabályai 2012 júliusában hatályba léptek, és hogy a hatóság összeférhetetlenségre vonatkozó új fogalommeghatározása összhangban van az OECD irányelveivel; a hatóságtól úgy értesült, hogy a gyakorlatban ötéves kizárás vonatkozik arra a szakértőre, aki megszegi a függetlenségi politika szabályait; javasolja, hogy a függetlenségi politika végrehajtási szabályainak részeként illesszenek be egy arányos szankciókat tartalmazó kimerítő listát;

               11.

               nyugtázza, hogy a hatóság 2013 végére beütemezte függetlenségi politikájának értékelését, és vállalta, hogy többek között mérlegeli a bizalommal való visszaélés esetén alkalmazott eljárások – köztük a tudományos vizsgálat integritását ellenőrző eljárás – eredményeinek közzétételét, valamint összeférhetetlenségi bizottsága mandátumának bővítését és megerősítését, például a francia Élelmiszer-biztonsági, Környezetvédelmi és Munkaügyi Ügynökség (ANSES) etikai normákkal és az összeférhetetlenségek megelőzésével foglalkozó bizottságának mandátuma mintájára; elvárja, hogy a hatóság a következő mentesítési eljárás kezdetéig tájékoztassa ezekről a mentesítésért felelős hatóságot;

               12.

               ösztönzi a hatóságot, hogy erősítse tovább függetlenségi politikáját, és mérlegelje többek között szankciókat tartalmazó szabályok bevezetését, valamint belső szakértői és tudósai önéletrajzának és érdekeltségi nyilatkozatának közzétételét;

               13.

               határozott meggyőződése, hogy a jelenleg hatályos szabályok be nem tartása esetén meg kell tenni a szükséges lépéseket; úgy véli, hogy ilyen esetekben a hatóságnak pontos ütemtervvel ellátott cselekvési tervet kellene készítenie a hiányosságok kiküszöbölésére, és hogy annak végrehajtását az Európai Parlamentnek kell felügyelnie, valamint hogy ezeket a problémákat a lehetséges joghézagok megszüntetése érdekében a jelenlegi szabályok módosításával kell kiküszöbölni;

               14.

               tudomásul veszi a hatóság nyilatkozatát, amely szerint 2012. július 4-én politikát fogadott el az ajándékokra és a vendéglátásra vonatkozóan; elismerően szól erről a kezdeményezésről, és kéri a hatóságot, hogy politikáját tegye elérhetővé weboldalán;

               15.

               nyugtázza, hogy a hatóság 2012. október 1-jére ütemezte elő az érdekeltségi nyilatkozatok véletlenszerűen kiválasztott mintája általa történő első ellenőrzésének megindítását annak megállapítása céljából, hogy összhangban állnak-e az újonnan elfogadott függetlenségi politikájával és annak végrehajtási szabályaival; várja, hogy a hatóság 2013. március 1-jéig tájékoztassa a mentesítésért felelős hatóságot ezen értékelés következtetéseiről, hogy azokat tükrözni lehessen a következő mentesítési eljárásban;

               16.

               elismeri a hatóság az iránti elkötelezettségét, hogy együttműködik a Bizottsággal a nyilvánosságra nem hozott nyers adatok teljes körű, nyilvános hozzáférhetőségére vonatkozó szabályok meghatározása érdekében;

               17.

               megjegyzi, hogy a hatóság nyolc testülete és tudományos bizottsága 2012 júniusában megújult; üdvözli az újonnan kinevezett szakértők érdekeltségi nyilatkozatainak a hatóság weboldalán történő közzétételét, ugyanakkor megjegyzi, hogy néhány önéletrajz még nem érhető el; felhívja a hatóságot, hogy 2013. január 1-jéig tegye közzé az összeset;

               18.

               tudomásul veszi, hogy 2011-ben, a hatóság függetlenséggel és tudományos döntéshozatali folyamatokkal kapcsolatos új politikájának elfogadása előtt két testület 37 szakértőjét nevezték ki; ezért egyetért a hatóság azon kezdeményezésével, hogy az újonnan elfogadott függetlenségi politikája és annak végrehajtási szabályai fényében 2012. október 31-ig megvizsgálja érdekeltségi nyilatkozataikat; kéri a hatóságot, hogy a következő mentesítési eljárás kezdetéig tájékoztassa a mentesítésért felelős hatóságot a vizsgálat eredményeiről;

               19.

               felhívja a hatóságot, hogy éves tevékenységi jelentéseiben szenteljen külön szakaszt az összeférhetetlenségek megelőzése és kezelése érdekében tett intézkedések leírásának, amelynek többek között az alábbiakra kell kitérnie:

                           —

                           a megerősített állítólagos összeférhetetlenségi esetek száma,

                           —

                           a „forgóajtó-effektus” típusú esetek száma,

                           —

                           a különböző típusú esetekben hozott intézkedések,

                           —

                           a bizalommal való visszaélés miatt indított eljárások száma és eredménye,

                           —

                           az alkalmazott szankciók;

               20.

               ösztönzi a hatóságot, hogy fokozza a kockázatértékelési eljárás nyíltságát és átláthatóságát, vegye jobban figyelembe a szakértők által felülvizsgált független tudományos szakirodalmat, és az eltérő vélemények elutasítása esetén adjon részletes magyarázatot; buzdítja a hatóságot, hogy fokozza a külső szakértőkkel és a nemzeti ügynökségekkel folytatott párbeszédet és együttműködést, különösen azokban az esetekben, amikor azok eltérő véleményt képviselnek valamely kockázatértékelési eljárással kapcsolatban;

               21.

               üdvözli általánosságban a fent említett, a decentralizált ügynökségekről szóló együttes nyilatkozatot és közös megközelítést; amelyek bizonyos, a mentesítési eljárás szempontjából lényeges témákkal foglalkoznak, illetve ilyen témákra térnek ki; és úgy véli, hogy a közös megközelítéssel kapcsolatos nyomon követésre vonatkozó, a Bizottság által 2012 végéig előterjesztendő ütemterv megfelelően figyelembe fogja venni ezeket a témákat;

               22.

               a mentesítésről szóló határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2012. május 10-i állásfoglalására (6).

      (1)  HL C 366., 2011.12.15., 106. o.

      (2)  HL L 286., 2012.10.17., 367. o.

      (3)  HL L 248., 2002.9.16., 1. o.

      (4)  HL L 31., 2002.2.1., 1. o.

      (5)  HL L 357., 2002.12.31., 72. o.

      (6)  HL L 286., 2012.10.17., 388. o.


title: A Tanács (EU) 2016/2026 határozata (2016. november 15.) a tagállamok által az Európai Fejlesztési Alapba fizetendő, a 2018-ra vonatkozó felső határt, a 2017-ben fizetendő összeget, a 2017. évi első részletet és a 2019-ben és 2020-ban fizetendő várható éves összegekre vonatkozó indikatív, nem kötelező erejű előrejelzést is magában foglaló pénzügyi hozzájárulásokról

text:
               19.11.2016

               HU

               Az Európai Unió Hivatalos Lapja

               L 313/25

         A TANÁCS (EU) 2016/2026 HATÁROZATA
   (2016. november 15.)
   a tagállamok által az Európai Fejlesztési Alapba fizetendő, a 2018-ra vonatkozó felső határt, a 2017-ben fizetendő összeget, a 2017. évi első részletet és a 2019-ben és 2020-ban fizetendő várható éves összegekre vonatkozó indikatív, nem kötelező erejű előrejelzést is magában foglaló pénzügyi hozzájárulásokról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és az Európai Unió működéséről szóló szerződésre,
   tekintettel az egyrészről az afrikai, karibi és csendes-óceáni államok, másrészről az Európai Közösség és tagállamai között, Cotonouban 2000. június 23-án aláírt partnerségi megállapodás (1) legutóbb módosított változatára (a továbbiakban: az AKCS–EU partnerségi megállapodás),
   tekintettel az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra (2) (a továbbiakban: belső megállapodás) és különösen annak 7. cikke (2) bekezdésére,
   tekintettel a 11. Európai Fejlesztési Alapra alkalmazandó pénzügyi szabályzatról szóló, 2015. március 2-i (EU) 2015/323 tanácsi rendeletre (3) (a továbbiakban: a 11. EFA-ra alkalmazandó pénzügyi szabályzat) és különösen annak 21. cikke (2) bekezdésére,
   tekintettel az Európai Bizottság javaslatára,
   mivel:

               (1)

               A 11. EFA-ra alkalmazandó pénzügyi szabályzat 21. cikkének (2) bekezdésében megállapított eljárás alapján a Bizottság 2016. október 15-ig javaslatot terjesztett elő, amelyben feltüntette a) a 2018. évi hozzájárulás éves összegének felső határát, b) a 2017. évi hozzájárulás éves összegét, c) a 2017. évi hozzájárulás első részletének összegét, valamint d) a 2019–2020. évi hozzájárulások várható éves összegeinek indikatív, nem kötelező erejű előrejelzését.

               (2)

               Az Európai Beruházási Bank (EBB) a 11. EFA-ra alkalmazandó pénzügyi szabályzat 52. cikkével összhangban 2016. július 28-án megküldte a Bizottságnak az általa kezelt eszközök kötelezettségvállalásaira és kifizetéseire vonatkozó aktualizált becsléseket.

               (3)

               A 11. EFA-ra alkalmazandó pénzügyi szabályzat 22. cikkének (1) bekezdése úgy rendelkezik, hogy a hozzájárulások lehívása során először a korábbi Európai Fejlesztési Alapokra (EFA-k) meghatározott összegeket kell felhasználni. Következésképpen a 10. EFA-ból kell pénzeszközöket lehívni.

               (4)

               Az (EU) 2015/2288 határozattal (4) a Tanács a Bizottság javaslata alapján 2015. november 30-án határozatot fogadott el, amely a 2017. évi tagállami EFA-hozzájárulások felső határát a Bizottság esetében 3 850 000 000 EUR-ban, az EBB esetében pedig 150 000 000 EUR-ban állapította meg.

               (5)

               A 2013/759/EU határozattal (5) a Tanács 2013. december 12-én elfogadta az áthidaló eszköz létrehozásáról szóló határozatot, mely az EFA tekintetében a 2014. január 1-je és a 11. Európai Fejlesztési Alap hatálybalépése közötti átmeneti igazgatási intézkedésekről rendelkezik (a továbbiakban: az áthidaló eszköz),

         ELFOGADTA EZT A HATÁROZATOT:
   1. cikk
   A 2018. évre szóló tagállami EFA-hozzájárulások éves összegének felső határa a Bizottság vonatkozásában 4 550 000 000 EUR, az EBB vonatkozásában pedig 250 000 000 EUR.
   2. cikk
   A 2017. évre szóló tagállami EFA-hozzájárulások éves összege 4 000 000 000 EUR-ban kerül meghatározásra. Az összeget a következőképpen kell felosztani: a Bizottság része 3 850 000 000 EUR, az EBB része 150 000 000 EUR.
   3. cikk
   E határozat mellékletében található táblázat tartalmazza az EFA-hoz történő, 2017. évre szóló hozzájárulások első részleteként a Bizottságnak és az EBB-nek a tagállamok által fizetendő egyes összegeket.
   E hozzájárulások befizetése kombinálható az áthidaló eszköz szerint lekötött források csökkentése keretében történő kiigazításokkal, azon kiigazítási terv alapján, amelyet a 2015. évi harmadik részlet elfogadásakor minden egyes tagállam benyújtott a Bizottságnak.
   4. cikk
   A várható éves hozzájárulásokra vonatkozó indikatív, nem kötelező erejű előrejelzés a 2019. évre 4 500 000 000 EUR a Bizottság, és 300 000 000 EUR az EBB vonatkozásában, a 2020. évre pedig 4 500 000 000 EUR a Bizottság, és 300 000 000 EUR az EBB vonatkozásában.
   5. cikk
   Ez a határozat az elfogadásának napján lép hatályba.

      Kelt Brüsszelben, 2016. november 15-én.

            a Tanács részéről

            az elnök

         I. KORČOK

      (1)  HL L 317., 2000.12.15., 3. o.

      (2)  HL L 210., 2013.8.6., 1. o.

      (3)  HL L 58., 2015.3.3., 17. o.

      (4)  A Tanács (EU) 2015/2288 határozata (2015. november 30.) a tagállamok által az Európai Fejlesztési Alapba fizetendő, a 2017-re vonatkozó felső határt, a 2016-ban fizetendő összeget, a 2016. évi első részletet és a 2018-ban és 2019-ben fizetendő várható éves összegekre vonatkozó indikatív, nem kötelező erejű előrejelzést is magában foglaló pénzügyi hozzájárulásokról (HL L 323., 2015.12.9., 8. o.).

      (5)  A Tanács 2013/759/EU határozata (2013. december 12.) az EFA tekintetében a 2014. január 1-je és a 11. Európai Fejlesztési Alap hatálybalépése közötti átmeneti igazgatási intézkedésekről (HL L 335., 2013.12.14., 48. o.).

      MELLÉKLET

                  Tagállamok

                  10. EFA-ra vonatkozó kulcs (%)

                  2017. évi 1. részlet (EUR)

                  Fizetve az EBB-nek

                  Fizetve a Bizottságnak

                  Összesen

                  10. EFA

                  10. EFA

                  Ausztria

                  2,41

                  2 410 000,00

                  40 970 000,00

                  43 380 000,00

                  Belgium

                  3,53

                  3 530 000,00

                  60 010 000,00

                  63 540 000,00

                  Bulgária

                  0,14

                  140 000,00

                  2 380 000,00

                  2 520 000,00

                  Ciprus

                  0,09

                  90 000,00

                  1 530 000,00

                  1 620 000,00

                  Cseh köztársaság

                  0,51

                  510 000,00

                  8 670 000,00

                  9 180 000,00

                  Dánia

                  2,00

                  2 000 000,00

                  34 000 000,00

                  36 000 000,00

                  Észtország

                  0,05

                  50 000,00

                  850 000,00

                  900 000,00

                  Finnország

                  1,47

                  1 470 000,00

                  24 990 000,00

                  26 460 000,00

                  Franciaország

                  19,55

                  19 550 000,00

                  332 350 000,00

                  351 900 000,00

                  Németország

                  20,50

                  20 500 000,00

                  348 500 000,00

                  369 000 000,00

                  Görögország

                  1,47

                  1 470 000,00

                  24 990 000,00

                  26 460 000,00

                  Magyarország

                  0,55

                  550 000,00

                  9 350 000,00

                  9 900 000,00

                  Írország

                  0,91

                  910 000,00

                  15 470 000,00

                  16 380 000,00

                  Olaszország

                  12,86

                  12 860 000,00

                  218 620 000,00

                  231 480 000,00

                  Lettország

                  0,07

                  70 000,00

                  1 190 000,00

                  1 260 000,00

                  Litvánia

                  0,12

                  120 000,00

                  2 040 000,00

                  2 160 000,00

                  Luxemburg

                  0,27

                  270 000,00

                  4 590 000,00

                  4 860 000,00

                  Málta

                  0,03

                  30 000,00

                  510 000,00

                  540 000,00

                  Hollandia

                  4,85

                  4 850 000,00

                  82 450 000,00

                  87 300 000,00

                  Lengyelország

                  1,30

                  1 300 000,00

                  22 100 000,00

                  23 400 000,00

                  Portugália

                  1,15

                  1 150 000,00

                  19 550 000,00

                  20 700 000,00

                  Románia

                  0,37

                  370 000,00

                  6 290 000,00

                  6 660 000,00

                  Szlovákia

                  0,21

                  210 000,00

                  3 570 000,00

                  3 780 000,00

                  Szlovénia

                  0,18

                  180 000,00

                  3 060 000,00

                  3 240 000,00

                  Spanyolország

                  7,85

                  7 850 000,00

                  133 450 000,00

                  141 300 000,00

                  Svédország

                  2,74

                  2 740 000,00

                  46 580 000,00

                  49 320 000,00

                  Egyesült királyság

                  14,82

                  14 820 000,00

                  251 940 000,00

                  266 760 000,00

                  EU-27 összesen

                  100,00

                  100 000 000,00

                  1 700 000 000,00

                  1 800 000 000,00


title: A Tanács határozata ( 2012. február 28. ) az Európai Szakképzés-fejlesztési Központ igazgatótanácsa tagjainak kinevezéséről és felváltásáról

text:
               13.3.2012

               HU

               Az Európai Unió Hivatalos Lapja

               C 74/6

         A TANÁCS HATÁROZATA
   (2012. február 28.)
   az Európai Szakképzés-fejlesztési Központ igazgatótanácsa tagjainak kinevezéséről és felváltásáról
   2012/C 74/03
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a munkavállalói szervezetek képviselőinek kategóriájában jelölt személyeknek a Bizottság által a Tanácsnak benyújtott jegyzékére,
   mivel:

               (1)

               A Tanács 2009. szeptember 14-i határozatával (2) a 2009. szeptember 18. és 2012. szeptember 17. közötti időtartamra kinevezte az Európai Szakképzés-fejlesztési Központ igazgatótanácsának tagjait.

               (2)

               Luz Blanca COSIO ALMEIDA lemondását követően a központ igazgatótanácsában a munkavállalói szervezetek képviselőinek kategóriájába tartozó egyik tag helye megüresedett,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a hivatali idő hátralévő részére, azaz 2012. szeptember 17-ig az Európai Szakképzés-fejlesztési Központ igazgatótanácsának tagjává a következő személyt nevezi ki:

      A MUNKAVÁLLALÓI SZERVEZETEK KÉPVISELŐI:

               SPANYOLORSZÁG

               Fernando PUIG-SAMPER
               szakképzésért felelős
               szövetségi titkár, CCOO

      Kelt Brüsszelben, 2012. február 28-án.

            a Tanács részéről

            az elnök

         N. WAMMEN

      (1)  HL L 39., 1975.2.13., 1. o.

      (2)  HL C 226., 2009.9.19., 2. o.


title: A Tanács és a Bizottság határozata (1994. december 19.) az egyrészről az Európai Közösségek és azok tagállamai, másrészről a Bolgár Köztársaság közötti Európa-megállapodás megkötéséről

text:
Fontos jogi nyilatkozat

|

31994D0908

Hivatalos Lap L 358 , 31/12/1994 o. 0001 - 0001 finn különkiadás fejezet 11 kötet 39 o. 0003  svéd különkiadás fejezet 11 kötet 39 o. 0003

		A Tanács és a Bizottság határozata(1994. december 19.)az egyrészről az Európai Közösségek és azok tagállamai, másrészről a Bolgár Köztársaság közötti Európa-megállapodás megkötéséről(94/908/ESZAK, EK, Euratom)AZ EURÓPAI UNIÓ TANÁCSA,AZ EURÓPAI KÖZÖSSÉGEK BIZOTTSÁGA,tekintettel az Európai Szén- és Acélközösséget létrehozó szerződésre, és különösen annak 95. cikkére,tekintettel az Európai Gazdasági Közösséget létrehozó szerződésre, és különösen annak 238. cikkére, a 228. cikk (2) bekezdésének második mondatával és a 228. cikk (3) bekezdésének második albekezdésével összefüggésben,tekintettel az Európai Atomenergia-közösséget létrehozó szerződésre, és különösen annak 101. cikke második bekezdésére,a Tanácsadó Bizottsággal folytatott konzultációt követően a Tanács egyhangú egyetértésével,tekintettel az Európai Parlament hozzájárulására [1],tekintettel a Tanácsnak az Európai Atomenergia-közösséget létrehozó szerződés 101. cikke alapján adott jóváhagyására,mivel az Európai Szén- és Acélközösséget létrehozó szerződésnek különösen a 2. és 3. cikkében meghatározott közösségi célok elérése érdekében a Brüsszelben 1993. március 8-án aláírt, az egyrészről az Európai Közösségek és azok tagállamai, és másrészről a Bolgár Köztársaság közötti Európa-megállapodást jóvá kell hagyni; mivel a Szerződés nem rendelkezett az e határozatban szereplő valamennyi esetről,A KÖVETKEZŐKÉPPEN HATÁROZOTT:1. cikkAz egyrészről az Európai Közösségek és azok tagállamai, és másrészről a Bolgár Köztársaság közötti Európa-megállapodást, az ehhez csatolt jegyzőkönyveket, levélváltásokat és nyilatkozatokat a Tanács és a Bizottság az Európai Közösség, az Európai Szén- és Acélközösség és az Európai Atomenergia–közösség nevében jóváhagyja.A megállapodás szövegét, a jegyzőkönyveket és a záróokmányt csatolták e határozathoz.2. cikk(1) A Társulási Tanácson belül a Közösség által képviselendő álláspontot a Tanács határozza meg a Bizottság javaslata alapján, vagy adott esetben a Bizottság határozza meg, mindkét esetben az Európai Közösséget létrehozó szerződés vonatkozó rendelkezéseivel összhangban.(2) Az Európa-megállapodás 106. cikkének megfelelően a Társulási Tanácsban a Tanács elnöke elnököl, és előterjeszti a Közösség álláspontját. A Társulási Bizottságban, annak eljárási szabályzatának megfelelően, a Bizottság képviselője elnököl és előterjeszti a Közösség álláspontját.3. cikkAz Európa-megállapodás 124. cikkében meghatározott értesítést az Európai Közösség nevében a Tanács elnöke helyezi letétbe. Ezen értesítést a Bizottság elnöke helyezi letétbe az Európai Szén- és Acélközösség, valamint az Európai Atomenergia-közösség nevében.Kelt Brüsszelben, 1994. december 19-én.a Tanács részérőlaz elnökK. Kinkela Bizottság részérőlaz elnöksJ. Delorsaz[1] HL C 315., 1993.11.22., 103. o.--------------------------------------------------


title: 2010/138/,Euratom: A Bizottság határozata ( 2010. február 24. ) eljárási szabályzatának módosításáról

text:
               5.3.2010

               HU

               Az Európai Unió Hivatalos Lapja

               L 55/60

         A BIZOTTSÁG HATÁROZATA
   (2010. február 24.)
   eljárási szabályzatának módosításáról
   (2010/138/EU, Euratom)
   AZ EURÓPAI BIZOTTSÁG,
   tekintettel az Európai Unióról szóló szerződésre,
   tekintettel az Európai Unió működéséről szóló szerződésre és különösen annak 249. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   ELFOGADTA EZT A HATÁROZATOT:
   1. cikk
   A Bizottság eljárási szabályzata (1) 1–29. cikkének helyébe az e határozat mellékletében található szöveg lép.
   2. cikk
   Ezt a határozatot az Európai Unió Hivatalos Lapjában ki kell hirdetni.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2010. február 24-én.

            a Bizottság részéről

            az elnök

         José Manuel BARROSO

      (1)  HL L 308., 2000.12.8., 26. o.

      MELLÉKLET

         „I.   FEJEZET

            A BIZOTTSÁG

         1. cikk
         Testületi szellem
         A Bizottság ezen eljárási szabályzat rendelkezései szerint és az elnök által megállapított politikai iránymutatásoknak megfelelően testületként jár el, az EUSz. 17. cikkének (6) bekezdése szerint.
         2. cikk
         Politikai iránymutatások, prioritások, munkaprogram és költségvetés
         A Bizottság az elnök által megállapított politikai iránymutatásoknak megfelelően meghatározza prioritásait, és azokat belefoglalja évente elfogadandó munkaprogramjába és költségvetési tervezetébe.
         3. cikk
         Az elnök
         (1)   Az elnök meghatározza a Bizottság működésére vonatkozó politikai iránymutatásokat (1). Az iránymutatások megvalósítása céljából irányítja a Bizottság munkáját.
         (2)   Az elnök megállapítja a Bizottság belső szervezetét annak biztosítása érdekében, hogy az koherens módon, hatékonyan és testületi szellemben tevékenykedjen (2).
         Az EUSz. 18. cikke (4) bekezdésének sérelme nélkül, az elnök a Bizottság tagjai számára külön tevékenységi területeket jelöl ki, amelyek vonatkozásában különösen felelősek a Bizottság munkájának előkészítéséért és a Bizottság határozatainak végrehajtásáért (3).
         Az elnök felkérheti a Bizottság tagjait, hogy az általa meghatározott politikai iránymutatások és a Bizottság által rögzített prioritások végrehajtása érdekében tegyenek konkrét intézkedéseket.
         Az elnök ezeket a kijelölt területeket bármikor megváltoztathatja (4).
         A Bizottság tagjai az elnök által számukra megállapított feladatokat az elnök irányításával látják el (5).
         (3)   Az elnök a Bizottság tagjai közül – az Unió külügyi és biztonságpolitikai főképviselője mellett – további alelnököket nevez ki (6), és meghatározza a Bizottságon belüli rangsort.
         (4)   Az elnök a Bizottság tagjaiból munkacsoportokat létesíthet, amelyek elnökét ő jelöli ki, valamint meghatározza a csoportok megbízatását, működési feltételeiket, összetételüket és időtartamukat.
         (5)   Az elnök képviseli a Bizottságot. Ő bízza meg a Bizottság azon tagjait, akik e feladatának ellátásában segítik.
         (6)   Az EUSz. 18. cikke (1) bekezdésének sérelme nélkül, a Bizottság tagja, ha az elnök erre felhívja, benyújtja lemondását (7).
         4. cikk
         Határozathozatali eljárások
         A Bizottság határozatait az alábbi módokon fogadja el:

                     a)

                     ezen eljárási szabályzat 8. cikkének rendelkezései szerint a Bizottság ülésén szóbeli eljárással; vagy

                     b)

                     ezen eljárási szabályzat 12. cikkének rendelkezései szerinti írásbeli eljárásban; vagy

                     c)

                     ezen eljárási szabályzat 13. cikkének rendelkezései szerinti felhatalmazási eljárásban; vagy

                     d)

                     ezen eljárási szabályzat 14. cikkének rendelkezései szerinti hatáskör-átruházási eljárásban.

            1.   SZAKASZ

               A Bizottság ülései

         5. cikk
         Az ülések összehívása
         (1)   A Bizottság üléseit az elnök hívja össze.
         (2)   Általános szabályként a Bizottság hetente legalább egyszer ülésezik. Amikor csak szükséges, további üléseket tart.
         (3)   A Bizottság tagjai kötelesek valamennyi ülésen részt venni. Akadályoztatás esetén megfelelő időben tájékoztatják az elnököt hiányzásuk okairól. Az elnök megítélésétől függ, hogy olyan eset áll-e fenn, amely alapján a tagok e kötelezettségek alól mentesülhetnek.
         6. cikk
         A Bizottság üléseinek napirendje
         (1)   Az elnök határozza meg a Bizottság minden egyes ülésének napirendjét.
         (2)   Jelentős kiadással járó javaslatot előterjeszteni – az elnöknek a napirend meghatározására vonatkozó előjoga sérelme nélkül – csak a Bizottságnak a költségvetésért felelős tagjával egyetértésben lehet.
         (3)   Amennyiben a Bizottság egy tagja bármely pont napirendre vételét javasolja, értesítenie kell az elnököt a Bizottság által a 28. cikk értelmében megállapított végrehajtási szabályoknak – a továbbiakban: végrehajtási szabályok – megfelelően meghatározott körülmények között.
         (4)   A napirendet és a szükséges dokumentumokat a végrehajtási szabályoknak megfelelően meghatározott feltételek szerint juttatják el a Bizottság tagjainak.
         (5)   A Bizottság az elnök javaslata alapján megtárgyalhat bármilyen kérdést, amely nem szerepel a napirenden vagy amellyel kapcsolatban a szükséges dokumentumokat csak késedelmesen kézbesítették.
         7. cikk
         Határozatképesség
         A Bizottság akkor határozatképes, ha a Szerződésben meghatározott számú tag többsége jelen van.
         8. cikk
         Határozathozatal
         (1)   A Bizottság egy vagy több tagjának javaslata alapján határoz.
         (2)   Amennyiben bármely tag kéri, szavazást tartanak. A szavazást tarthatják akár az eredeti javaslatról, akár a felelős tag vagy tagok, illetve az elnök által módosított javaslatról.
         (3)   A Bizottság határozatait a Szerződésben meghatározott számú tag többségével fogadja el.
         (4)   Az elnök megállapítja a tanácskozások eredményét, amely bekerül az ezen eljárási szabályzat 11. cikkében meghatározott jegyzőkönyvbe.
         9. cikk
         Titkosság
         A Bizottság ülései nem nyilvánosak. A tanácskozások titkosak.
         10. cikk
         Tisztviselők vagy más személyek részvétele
         (1)   Amennyiben a Bizottság másként nem határoz, a főtitkár és az elnöki kabinet vezetője részt vesz az üléseken. A végrehajtási szabályok határozzák meg, hogy más személyek milyen feltételekkel vehetnek részt az üléseken.
         (2)   A Bizottság valamely tagjának távolléte esetén kabinetfőnöke vehet részt az ülésen, és az elnök felkérésére előadhatja a távol lévő tag véleményét.
         (3)   A Bizottság bármely egyéb személy meghallgatásáról határozhat.
         11. cikk
         Jegyzőkönyv
         (1)   A Bizottság valamennyi üléséről jegyzőkönyv készül.
         (2)   A jegyzőkönyv tervezetét egy későbbi ülésen terjesztik jóváhagyás végett a Bizottság elé. A jóváhagyott jegyzőkönyvet az elnök és a főtitkár aláírásával hitelesíti.

            2.   SZAKASZ

               Egyéb határozathozatali eljárások

         12. cikk
         Írásbeli eljárás
         (1)   A Bizottság egyetértése az egy vagy több tagja által benyújtott tervezettel kapcsolatban írásbeli eljárás útján is megszerezhető, feltéve, hogy a javaslatot a Jogi Szolgálat is jóváhagyta, illetve az ezen eljárási szabályzat 23. cikkében meghatározott feltételeknek megfelelően megkérdezett szervezeti egységek beleegyezésüket adták.
         A kedvező véleményt és/vagy beleegyezéseket a Bizottság tagjainak megállapodása is helyettesítheti, amennyiben a testület ülésén – az elnök javaslatára – a végrehajtási szabályoknak megfelelően az írásbeli »véglegesítési« eljárás megindításáról határoznak.
         (2)   E célból a tervezet szövegét írásban, a Bizottság által a végrehajtási szabályoknak megfelelően meghatározott feltételekkel eljuttatják a Bizottság valamennyi tagjának egy határidő megjelölésével, amelyen belül a tagoknak közölniük kell a tervezettel kapcsolatos esetleges fenntartásaikat, illetve módosító indítványaikat.
         (3)   A Bizottság bármely tagja kérheti az írásbeli eljárás során, hogy a tervezetet az ülésen vitassák meg. Ebből a célból az elnökhöz indokolással ellátott kérelmet kell intézni.
         (4)   Az olyan tervezet, amellyel kapcsolatban az írásbeli eljárásra előírt határidő lejártáig a Bizottság egyik tagja sem nyújtott be vagy tartott fenn felfüggesztés iránti kérelmet, a Bizottság által elfogadottnak tekintendő.
         13. cikk
         Felhatalmazási eljárás
         (1)   A Bizottság – a kollektív felelősség elvének teljes körű tiszteletben tartása mellett – felhatalmazhatja egy vagy több tagját, hogy nevében és az általa meghatározott feltételek szerint és korlátok között irányítási vagy igazgatási intézkedéseket tegyen.
         (2)   A Bizottság egy vagy több tagját azzal is megbízhatja, hogy az elnök egyetértésével fogadja el, illetve fogadják el bármely jogi aktus vagy az egyéb intézmények elé terjesztendő javaslat végleges szövegét, amelynek lényeges tartalmát tanácskozásai során a Bizottság már meghatározta.
         (3)   Az így átruházott hatásköröket tovább lehet ruházni a főigazgatókra és a szolgálatok vezetőire, kivéve, ha a felhatalmazó határozat ezt kifejezetten megtiltja.
         (4)   Az (1), (2) és (3) bekezdés rendelkezései nem érintik a pénzügyi kérdésekben történő hatáskör-átruházásra vonatkozó szabályokat, sem pedig a kinevezésre jogosult hatóságra és a munkaszerződések megkötésére jogosult hatóságra átruházott jogokat.
         14. cikk
         Hatáskör-átruházási eljárás
         A Bizottság – a kollektív felelősség elvének teljes körű tiszteletben tartása mellett – átruházhatja a főigazgatókra és a szolgálatok vezetőire azt a hatáskört, hogy nevében eljárjanak, és az általa meghatározott feltételek szerint és korlátok között irányítási vagy igazgatási intézkedéseket tegyenek.
         15. cikk
         A támogatások nyújtására és szerződések odaítélésére vonatkozó egyedi határozatokkal kapcsolatos hatáskör továbbruházása
         Amennyiben a főigazgatóra vagy a szolgálat vezetőjére a 13. és 14. cikknek megfelelően finanszírozással kapcsolatos határozatok meghozatalával összefüggő hatáskört ruháztak, a főigazgató vagy a szolgálat vezetője továbbruházhatja a támogatások nyújtására és szerződések odaítélésére vonatkozó egyedi döntések meghozatalát az illetékes igazgatóra vagy – a Bizottság felelős tagjának beleegyezésével – az illetékes csoportvezetőre, a végrehajtási szabályokban meghatározott korlátok és feltételek mellett.
         16. cikk
         Tájékoztatás az elfogadott határozatokról
         Az írásbeli, felhatalmazási vagy hatáskör-átruházási eljárásban elfogadott határozatokat napi vagy heti feljegyzésbe foglalják, amelyről a következő bizottsági ülés jegyzőkönyvében említést tesznek.

            3.   SZAKASZ

               A határozathozatali eljárásokra vonatkozó közös rendelkezések

         17. cikk
         A Bizottság által elfogadott határozatok hitelesítése
         (1)   A Bizottság által az üléseken elfogadott határozatokat a hiteles nyelven vagy nyelveken csatolják az annak az ülésnek a végén készített összefoglalóhoz, amelyen a határozatot elfogadták, olyan módon, hogy azokat ne lehessen szétválasztani. Ezeket a határozatokat az elnöknek és a főtitkárnak az összefoglaló utolsó oldalán található aláírása hitelesíti.
         (2)   A Bizottságnak az EUMSz. 297. cikkének (2) bekezdésében említett és írásbeli eljárás során elfogadott nem jogalkotási aktusait az elnöknek és a főtitkárnak az előző bekezdésben említett összefoglaló utolsó oldalán található aláírása hitelesíti, kivéve, amennyiben a Bizottság következő ülése előtt ki kell hirdetni és hatályba kell léptetni ezeket a jogi aktusokat. E hitelesítés céljából az ezen eljárási szabályzat 16. cikkében említett napi feljegyzés egy másolatát csatolják az előző bekezdésben említett összefoglalóhoz, olyan módon, hogy azokat ne lehessen szétválasztani.
         Az ezen eljárási szabályzat 12. cikkének, valamint 13. cikke (1) és (2) bekezdésének megfelelően írásbeli vagy felhatalmazási eljárás során elfogadott egyéb jogi aktusokat a hiteles nyelven vagy nyelveken csatolják az ezen eljárási szabályzat 16. cikkében említett napi feljegyzéshez, olyan módon, hogy azokat ne lehessen szétválasztani. Ezeket a jogi aktusokat a főtitkárnak a napi feljegyzés utolsó oldalán található aláírása hitelesíti.
         (3)   A hatáskör-átruházási vagy -továbbruházási eljárás során elfogadott jogi aktusokat a hiteles nyelven vagy nyelveken csatolják – az erre a célra szolgáló informatikai alkalmazással – az ezen eljárási szabályzat 16. cikkében említett napi feljegyzéshez, olyan módon, hogy azokat ne lehessen szétválasztani. Ezeket a jogi aktusokat az ezen eljárási szabályzat 13. cikke (3) bekezdésének, valamint 14. és 15. cikkének megfelelően felhatalmazott vagy hatáskör-átruházással felhatalmazott tisztviselő által aláírt hitelesítő nyilatkozat hitelesíti.
         (4)   Ezen eljárási szabályzat alkalmazásában a »jogi aktus« kifejezés az EUMSz. 288. cikkében említett jogi aktusokat jelenti.
         (5)   Ezen eljárási szabályzat alkalmazásában a »hiteles nyelv vagy nyelvek« kifejezés az általános hatállyal bíró jogi aktusok esetében az Európai Unió hivatalos nyelveit jelenti, a 920/2005/EK tanácsi rendelet (8) alkalmazásának sérelme nélkül; egyéb esetben azoknak a nyelvét vagy nyelveit jelenti, akik a jogi aktusok címzettjei.

            4.   SZAKASZ

               A Bizottság határozatainak előkészítése és végrehajtása

         18. cikk
         A Bizottság tagjainak munkacsoportjai
         A Bizottság tagjainak munkacsoportjai hozzájárulnak a Bizottság munkájának koordinálásához és előkészítéséhez az elnök által meghatározott politikai iránymutatások és megbízatás értelmében.
         19. cikk
         A kabinetek és a szolgálatokkal tartott kapcsolatok
         (1)   A Bizottság mindegyik tagja saját kabinettel rendelkezik, amely segíti feladatai ellátásában és a Bizottság határozatainak előkészítésében. A kabinetek összetételére és működésére vonatkozó szabályokat az elnök állapítja meg.
         (2)   Az elnök által megállapított alapelvek tiszteletben tartása mellett a Bizottság tagja jóváhagyja a munkafeltételeket a felelőssége alá tartozó szolgálatokkal. A feltételek többek között tisztázzák, hogy a Bizottság tagja hogyan ad utasításokat az érintett szolgálatoknak, amelyektől rendszeresen megkapja a tevékenységi területével kapcsolatos és felelőssége viseléséhez szükséges információkat.
         20. cikk
         A főtitkár
         (1)   A főtitkár segíti az elnököt, hogy – az elnök által meghatározott politikai iránymutatások keretében – a Bizottság megvalósítsa az általa megállapított prioritásokat.
         (2)   Többek között ezen eljárási szabályzat 23. cikke rendelkezéseinek megfelelően, a főtitkár az előkészítő munkák kezdetétől hozzájárul a politikai koherencia biztosításához a szervezeti egységek között szükséges koordináció megszervezésével.
         Gondoskodik a Bizottságnak benyújtott dokumentumok tartalmának jó minőségéről és az azokra vonatkozó formai szabályok betartásáról, valamint ezzel összefüggésben hozzájárul ahhoz, hogy e dokumentumok megfeleljenek a szubszidiaritás és arányosság elvének, a külső kötelezettségeknek, az intézményközi megfontolásoknak és a Bizottság kommunikációs stratégiájának.
         (3)   A főtitkár segíti az elnököt a Bizottság munkájának előkészítésében és üléseinek megtartásában.
         Segíti továbbá az ezen eljárási szabályzat 3. cikkének (4) bekezdése alapján létrehozott munkacsoportok elnökeit is e csoportok üléseinek előkészítésében és megtartásában. Biztosítja e munkacsoportok titkárságát.
         (4)   A főtitkár biztosítja, hogy a határozathozatali eljárásokat megfelelően alkalmazzák, és gondoskodik az ezen eljárási szabályzat 4. cikkében említett határozatok végrehajtásáról.
         Az egyedi esetek kivételével megteszi a szükséges intézkedéseket annak biztosítása érdekében, hogy az érintettek hivatalos értesítést kapjanak a Bizottság jogi aktusairól, és azokat az Európai Unió Hivatalos Lapjában kihirdessék, valamint hogy a Bizottság és szervezeti egységeinek dokumentumai eljussanak az Európai Unió egyéb intézményeihez és a nemzeti parlamentekhez.
         Gondoskodik azon írásbeli információk terjesztéséről, amelyeket a Bizottság tagjai a Bizottságon belül terjeszteni kívánnak.
         (5)   A főtitkár felel az Európai Unió egyéb intézményeivel való hivatalos kapcsolattartásért, azokra a hatáskörökre is figyelemmel, amelyeket a Bizottság határozata szerint maga gyakorol, illetve amelyeket tagjaira vagy szervezeti egységeire ruház át.
         Ezzel összefüggésben a szervezeti egységek közötti koordináció révén gondoskodik az átfogó koherenciáról az egyéb intézmények tevékenysége során.
         (6)   A főtitkár megfelelően tájékoztatja a Bizottságot a belső és intézményközi eljárások előrehaladásáról.
         II.   FEJEZET

            A BIZOTTSÁG SZERVEZETI EGYSÉGEI

         21. cikk
         A szervezeti egységek felépítése
         A Bizottság – hivatali tevékenységének, valamint az elnök által meghatározott prioritásainak és politikai iránymutatásainak előkészítése és végrehajtása érdekében – főigazgatóságokból és azokkal egyenrangú szolgálatokból álló szervezeti egységet hoz létre.
         A főigazgatóságok és az azokkal egyenrangú szolgálatok általában igazgatóságokból, az igazgatóságok pedig csoportokból állnak.
         22. cikk
         Különleges tisztségek és igazgatási szervezetek létrehozása
         Annak érdekében, hogy speciális követelményeknek megfeleljen, az elnök meghatározott feladatok ellátására különleges tisztségeket és igazgatási szervezeteket hozhat létre, és meghatározza ezek hatáskörét és működésük módját.
         23. cikk
         A szervezeti egységek közötti együttműködés és koordináció
         (1)   Annak érdekében, hogy biztosítsák a Bizottság hivatali tevékenységének eredményességét, a szervezeti egységek a Bizottság határozatainak előkészítésétől és azok végrehajtása során szorosan és összehangoltan együttműködnek.
         (2)   A kezdeményezés előkészítéséért felelős szervezeti egység az előkészítő munkák kezdetétől biztosítja a hatékony koordinációt azon szervezeti egységek között, amelyek hatáskörüknél, feladataiknál vagy az adott tárgykör természeténél fogva kapcsolódnak az adott témához.
         (3)   Egy dokumentumnak a Bizottság elé történő terjesztése előtt a felelős szervezeti egység megfelelő időben – a végrehajtási szabályoknak megfelelően – konzultál az indokoltan érdekelt szervezeti egységekkel.
         (4)   A Jogi Szolgálattal valamennyi határozattervezetről vagy jogi aktusra irányuló javaslatról, valamint minden olyan dokumentumról konzultációt kell folytatni, amelynek jogi hatásai lehetnek.
         Konzultálni kell az ezen eljárási szabályzat 12., 13. és 14. cikkében említett határozathozatali eljárások végén is, kivéve, ha a határozat a Jogi Szolgálat által előzetesen jóváhagyott szabványhatározatra vonatkozik (ismétlődő határozat). Az ezen eljárási szabályzat 15. cikkében említett határozatok esetében nincs szükség konzultációra.
         (5)   A főtitkárral kell konzultálni minden olyan esetben:

                     —

                     amelyet az egyedi jelentőségű személyzeti kérdések sérelme nélkül szóbeli eljárás útján terjesztenek jóváhagyásra, vagy

                     —

                     amely politikai jelentőségű, vagy

                     —

                     amely szerepel a Bizottság éves munkaprogramjában, illetve az érvényes programozási eszközben, vagy

                     —

                     amely intézményi szempontokat érint, vagy

                     —

                     amelyek esetében hatáselemzést kell készíteni vagy nyilvános konzultációt kell tartani,

               továbbá minden olyan állásfoglalás vagy közös kezdeményezés, amely más intézményekkel vagy szervezetekkel szemben kötelezheti a Bizottságot.
         (6)   Az ezen eljárási szabályzat 15. cikkében említett határozatok kivételével a költségvetésért felelős főigazgatósággal, valamint a személyzeti ügyekért és a biztonságért felelős főigazgatósággal konzultációt kell folytatni minden olyan dokumentumról, amelynek költségvetési, pénzügyi, személyügyi vagy igazgatási hatásai lehetnek. A csalás elleni küzdelemért felelős szolgálattal szükség szerint szintén konzultációt kell folytatni.
         (7)   A felelős szervezeti egység olyan javaslat kidolgozására törekszik, amely elnyeri azon szervezeti egységek hozzájárulását, amelyekkel konzultációt folytatott. Amennyiben nem sikerül egyetértésre jutni, javaslatához – az ezen eljárási szabályzat 12. cikkének sérelme nélkül – mellékeli e szervezeti egységek eltérő véleményét.
         III.   FEJEZET

            HELYETTESÍTÉS

         24. cikk
         A szervezeti egység folyamatossága
         A Bizottság és a szervezeti egységek tagjai minden szükséges rendelkezést meghoznak a szervezeti egység folyamatos működése érdekében; az erre vonatkozó rendelkezéseket a Bizottság vagy az elnök fogadja el.
         25. cikk
         Az elnök helyettesítése
         Az elnök feladatait akadályoztatása esetén az egyik alelnök vagy tag látja el az elnök által meghatározott sorrend szerint.
         26. cikk
         A főtitkár helyettesítése
         A főtitkár feladatait akadályoztatása vagy a tisztség betöltetlensége esetén a legmagasabb besorolási és fizetési fokozatban lévő jelen lévő főtitkárhelyettes, azonos fokozat esetén a fokozatban a leghosszabb szolgálati idővel rendelkező főtitkárhelyettes, azonos szolgálati idő esetén pedig a legidősebb jelen lévő főtitkárhelyettes vagy a Bizottság által kijelölt tisztviselő látja el.
         Amennyiben nincs jelen főtitkárhelyettes és a Bizottság nem jelölt ki tisztviselőt, a legmagasabb besorolási és fizetési fokozatba sorolt beosztott, azonos fokozat esetén a fokozatban a leghosszabb szolgálati idővel rendelkező jelen lévő beosztott, illetve azonos szolgálati idő esetén ezek közül a legidősebb beosztott látja el a helyettesítést.
         27. cikk
         Hivatali feljebbvalók helyettesítése
         (1)   A főigazgató feladatait akadályoztatása vagy a tisztség betöltetlensége esetén a legmagasabb besorolási és fizetési fokozatban lévő jelen lévő főigazgató-helyettes, azonos fokozat esetén a fokozatban a leghosszabb szolgálati idővel rendelkező főigazgató-helyettes, azonos szolgálati idő esetén pedig a legidősebb jelen lévő főigazgató-helyettes vagy a Bizottság által kijelölt tisztviselő látja el.
         Amennyiben nincs jelen főigazgató-helyettes, és a Bizottság nem jelölt ki tisztviselőt, a legmagasabb besorolási és fizetési fokozatba sorolt beosztott, azonos fokozat esetén a fokozatban a leghosszabb szolgálati idővel rendelkező jelen lévő beosztott, illetve azonos szolgálati idő esetén ezek közül a legidősebb beosztott látja el a helyettesítést.
         (2)   A csoport vezetőjét akadályoztatása vagy a tisztség betöltetlensége esetén a csoport helyettes vezetője vagy a főigazgató által kijelölt tisztviselő helyettesíti.
         Amennyiben nincs jelen csoportvezető-helyettes és a főigazgató nem jelölt ki tisztviselőt, a legmagasabb besorolási és fizetési fokozatba sorolt beosztott, azonos fokozat esetén a fokozatban a leghosszabb szolgálati idővel rendelkező jelen lévő beosztott, illetve azonos szolgálati idő esetén ezek közül a legidősebb beosztott látja el a helyettesítést.
         (3)   Bármely más hivatali feljebbvaló helyettesítését akadályoztatása vagy a tisztség betöltetlensége esetén egy, a főigazgató által a Bizottság felelős tagjával egyetértésben kijelölt tisztviselő látja el. Amennyiben ilyen helyettest nem jelöltek ki, a legmagasabb besorolási és fizetési fokozatba sorolt beosztott, azonos fokozat esetén a fokozatban a leghosszabb szolgálati idővel rendelkező beosztott, illetve azonos szolgálati idő esetén ezek közül a legidősebb beosztott látja el a helyettesítést.
         IV.   FEJEZET

            ZÁRÓ RENDELKEZÉSEK

         28. cikk
         A Bizottság szükség szerint meghatározza ennek az eljárási szabályzatnak a végrehajtási szabályait.
         A Bizottság további intézkedéseket fogadhat el a Bizottság és annak szervezeti egységei működésére vonatkozólag, figyelembe véve a technológiai és informatikai fejlődést.
         29. cikk
         Ez az eljárási szabályzat az Európai Unió Hivatalos Lapjában való kihirdetését követő napon lép hatályba.”

         (1)  Az Európai Unióról szóló szerződés 17. cikke (6) bekezdésének a) pontja.

         (2)  Az Európai Unióról szóló szerződés 17. cikke (6) bekezdésének b) pontja.

         (3)  Az Európai Unió működéséről szóló szerződés 248. cikke.

         (4)  Lásd a 3. lábjegyzetet.

         (5)  Lásd a 3. lábjegyzetet.

         (6)  Az Európai Unióról szóló szerződés 17. cikke (6) bekezdésének c) pontja.

         (7)  Az Európai Unióról szóló szerződés 17. cikke (6) bekezdésének második albekezdése.

         (8)  HL L 156., 2005.6.18., 3. o.


title: A Tanács (KKBP) 2016/1961 határozata (2016. november 8.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról

text:
               9.11.2016

               HU

               Az Európai Unió Hivatalos Lapja

               L 301/15

         A TANÁCS (KKBP) 2016/1961 HATÁROZATA
   (2016. november 8.)
   az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014. március 17-i 2014/145/KKBP tanácsi határozatra (1) és különösen annak 3. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. március 17-én elfogadta a 2014/145/KKBP határozatot.

               (2)

               Miután az Oroszországi Föderáció Állami Duma választásokat szervezett a jogellenesen annektált Krímben és Szevasztopolban, a Tanács úgy véli, hogy hat személyt kell felvenni a korlátozó intézkedések hatálya alá tartozó személyeknek, szervezeteknek és szerveknek a 2014/145/KKBP határozat mellékletében foglalt jegyzékébe.

               (3)

               A 2014/145/KKBP határozat mellékletét ennek megfelelően módosítani kell,

         ELFOGADTA EZT A HATÁROZATOT:
   1. cikk
   Az e határozat mellékletében felsorolt személyeket fel kell venni a 2014/145/KKBP határozat mellékletében foglalt jegyzékbe.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2016. november 8-án.

            a Tanács részéről

            az elnök

         P. KAŽIMÍR

      (1)  HL L 78., 2014.3.17., 16. o.

      MELLÉKLET

         Az 1. cikkben hivatkozott személyek jegyzéke

                     Név

                     Azonosító adatok

                     Indokolás

                     A jegyzékbe vétel dátuma

                     „152.

                     Ruslan Ismailovich BALBEK
                     Руслан Исмаилович
                     Бальбек

                     Születési idő: 1977.8.28.
                     Születési hely: Bekabad, Üzbég SZSZK

                     Az Állami Dumának a jogellenesen annektált Krími Autonóm Köztársaságból választott tagja.
                     A Duma etnikai ügyekkel foglalkozó bizottságának alelnöke.
                     2014-ben Balbeket az úgynevezett »Krími Köztársaság« minisztertanácsának alelnökévé választották, és e minőségében a jogellenesen annektált Krím félszigetnek az Oroszországi Föderációba integrálásán munkálkodott. E tevékenységéért megkapta »A Krími Köztársaság védelméért« járó kitüntetést. Nyilvános közleményeiben, így az Egyesült Oroszország párt (krími szervezete) honlapján szereplő profilján, valamint az NTV honlapján 2016. július 3-án közzétett cikkben a Krím félsziget annektálása mellett szólalt fel.

                     2016.11.9.

                     153.

                     Konstantin Mikhailovich BAKHAREV
                     Константин Михайлович
                     Бахарев

                     Születési idő: 1972.10.20.
                     Születési hely: Szimferopol Ukrán SZSZK

                     Az Állami Dumának a jogellenesen annektált Krími Autonóm Köztársaságból választott tagja.
                     A Duma pénzügyi piacokkal foglalkozó bizottságának tagja.
                     2014 márciusában Bakharevet az úgynevezett »Krími Köztársaság« Államtanácsának alelnökévé, 2014 augusztusában pedig első alelnökévé választották. Elismerte, hogy személyesen közreműködött a Krím félsziget és Szevasztopol jogellenes annektálásához vezető 2014. évi eseményekben, amelyeket nyilvánosan támogatott, többek között a gazetakrimea.ru holnapon 2016. március 22-én és a c-pravda.ru honlapon 2016. augusztus 23-án megjelent interjúban. A »Krími Köztársaság«»hatóságai« a »Hűség a szolgálathoz« érdemrendet adományozták neki.

                     2016.11.9.

                     154.

                     Dmitry Anatolievich BELIK
                     Дмитрий Анатольевич
                     Белик

                     Születési idő: 1969.10.17.
                     Születési hely: Kular, Uszty-Janszki járás, Jakut Autonóm SZSZK

                     Az Állami Dumának a jogellenesen annektált Szevasztopol városból választott tagja.
                     A Duma adóügyi bizottságának tagja.
                     Szevasztopol városi önkormányzatának tagjaként 2014. február–márciusban támogatta Alekszej Csalij, úgynevezett »népi polgármester« tevékenységét. Nyilvánosan elismerte, hogy közreműködött a Krím félsziget és Szevasztopol jogellenes annektálásához vezető 2014. évi eseményekben, amelyeket nyilvánosan védelmébe vett, többek között személyes holnapján, valamint egy, a nation-news.ru honlapon 2016. február 21-én közzétett interjúban.
                     Az annektálási folyamatban játszott szerepéért »A Haza Szolgálatáért« orosz állami érdemrend második fokozatát adományozták neki.

                     2016.11.9.

                     155.

                     Andrei Dmitrievich KOZENKO
                     Андрей Дмитриевич
                     Козенко

                     Születési idő: 1981.8.3.
                     Születési hely: Szimferopol Ukrán SZSZK

                     Az Állami Dumának az illegálisan annektált Krími Autonóm Köztársaságból választott tagja.
                     A Duma pénzügyi piacokkal foglalkozó bizottságának tagja.
                     2014 márciusában Kozenkót az úgynevezett »Krími Köztársaság« Államtanácsának alelnökévé választották. Nyilvánosan elismerte, hogy közreműködött a Krím félsziget és Szevasztopol jogellenes annektálásához vezető 2014. évi eseményekben, amelyeket nyilvánosan védelmébe vett, többek között egy, a gazetacrimea.ru honlapon 2016. március 12-én közzétett interjúban. Az annektálási folyamatban játszott szerepéért a helyi »hatóságok«»A Krími Köztársaság védelméért« járó kitüntetést adományozták neki.

                     2016.11.9.

                     156.

                     Svetlana Borisovna SAVCHENKO
                     Светлана Борисовна
                     Савченко

                     Születési idő: 1965.6.24.
                     Születési hely: Belogorszk Ukrán SZSZK

                     Az Állami Dumának a jogellenesen annektált Krími Autonóm Köztársaságból választott tagja.
                     A Duma kulturális bizottságának tagja.
                     2012 óta a Krími Autonóm Köztársaság Legfelsőbb Tanácsának tagja. 2014 márciusától támogatja a jogellenesen annektált Krím félszigetnek és Szevasztopolnak az Oroszországi Föderációba való integrálását. 2014 szeptemberében Savchenkót az úgynevezett »Krími Köztársaság« Államtanácsának tagjává »választották«. Nyilvános közleményekben – így a c-pravda.ru honlapon 2016. április 2-án és augusztus 20-án közzétett interjúkban – számos alkalommal védelmébe vette a Krím félsziget és Szevasztopol jogellenes annektálását. 2014-ben »A Haza Szolgálatáért« orosz állami érdemrend második fokozatával tüntették ki, 2015-ben pedig a »Krími Köztársaság«»hatóságai« a »Hűség a szolgálathoz« érdemrendet adományozták neki.

                     2016.11.9.

                     157.

                     Pavel Valentinovich SHPEROV
                     Павел Валентинович
                     Шперов

                     Születési idő: 1971.7.4.
                     Születési hely: Szimferopol Ukrán SZSZK

                     Az Állami Dumának a jogellenesen annektált Krími Autonóm Köztársaságból választott tagja.
                     A Duma Független Államok Közösségével (Független Államok Közössége), az eurázsiai integrációval, valamint a honfitársakkal fenntartott kapcsolatokkal foglalkozó bizottságának tagja.
                     2014 szeptemberében Shperovot az úgynevezett »Krími Köztársaság« Államtanácsának tagjává »választották«.
                     Nyilvánosan – többek között egy, a ldpr-rk.ru honlapon 2016. szeptember 3-án közzétett interjúban – elismerte a Krím félsziget és Szevasztopol jogellenes annektálásához vezető 2014. évi eseményekben játszott szerepét, különösen azt, hogy részt vett a félsziget jogellenes annektálásáról tartott jogellenes népszavazás megszervezésében.

                     2016.11.9.”